ประกาศกรมประมงประกาศกรมประมงเรื่องกำหนดหลักเกณฑ์การจัดให้มีผู้สังเกตการณ์ประจำอยู่ในเรือประมงสำหรับผู้ได้รับใบอนุญาตให้ทำการประมงนอกน่านน้ำไทยพ.ศ. ๒๕๕๘ เพื่อเป็นการปฏิบัติตามพันธกรณีระหว่างประเทศในส่วนที่เกี่ยวกับการอนุรักษ์และบริหารจัดการทรัพยากรสัตว์น้ำและประโยชน์ในการจัดให้มีแหล่งข้อมูลทางด้านการประมงที่ถูกต้องน่าเชื่อถือให้เป็นไปตามวัตถุประสงค์ในการเก็บรวบรวมข้อมูลการจับหรือข้อมูลด้านวิทยาศาสตร์อื่น ๆ ที่เกี่ยวข้องกับการประมง ในการติดตามควบคุม และเฝ้าระวัง การปฏิบัติตามมาตรการอนุรักษ์และบริหารจัดการแหล่งทรัพยากรสัตว์น้ำและการป้องกัน ขัดขวาง และขจัดการทำการประมงโดยไม่ชอบด้วยกฎหมาย จึงกำหนดให้ผู้ได้รับใบอนุญาตทำการประมงนอกน่านน้ำไทยต้องมีผู้สังเกตการณ์ประจำอยู่ในเรือประมงเพื่อทำหน้าที่ตามที่กฎหมายกำหนดอาศัยอำนาจตามความในมาตรา ๕๐ และมาตรา ๕๑ (๓) แห่งพระราชกำหนดการประมง พ.ศ. ๒๕๕๘อธิบดีกรมประมงออกประกาศไว้ ดังต่อไปนี้ข้อ๑ผู้ได้รับใบอนุญาตทำการประมงนอกน่านน้ำไทยที่ไปทำการประมงในทะเลที่อยู่ในเขตของรัฐชายฝั่งหรือในทะเลหลวงนอกเขตพื้นที่ความรับผิดชอบขององค์การระหว่างประเทศ ซึ่งมิได้มีการกำหนดหลักเกณฑ์การจัดให้มีผู้สังเกตการณ์ประจำอยู่ในเรือประมงต้องจัดให้มีผู้สังเกตการณ์ตามหลักเกณฑ์ดังต่อไปนี้(๑)ประเภทของเรือที่ต้องจัดให้มีผู้สังเกตการณ์(ก)ให้เรือประมงที่ไปทำการประมงในเขตทะเลนอกน่านน้ำไทยต้องจัดให้มีผู้สังเกตการณ์ประจำอยู่ในเรือประมงเพื่อเก็บข้อมูลตามที่กรมประมงกำหนดซึ่งอย่างน้อยต้องไม่น้อยกว่าร้อยละห้าของปริมาณการลงแรงประมงทั้งหมดโดยให้เริ่มดำเนินการภายในหนึ่งปีนับแต่วันที่ประกาศนี้ใช้บังคับ(ข)เรือประมงที่มีการขนถ่ายสัตว์น้ำในเขตทะเลนอกน่านน้ำไทยต้องจัดให้มีผู้สังเกตการณ์ประจำอยู่ในเรือประมงขณะที่ทำการขนถ่ายสัตว์น้ำ(๒)หลักเกณฑ์ทั่วไปในการปฏิบัติหน้าที่ของผู้สังเกตการณ์(ก)ก่อนเริ่มปฏิบัติหน้าที่ ให้แสดงบัตรประจำตัวผู้สังเกตการณ์(ข)จัดส่งรายงานผลการเดินทางประจำเที่ยวเรือ ให้กองวิจัยและพัฒนาประมงทะเล กรมประมงภายในยี่สิบวันนับแต่เมื่อเรือประมงเทียบท่าหรือผู้สังเกตการณ์ขึ้นฝั่ง(ค)ให้จัดทำรายงานอื่นนอกจากรายงานตาม (ข) ส่งให้พนักงานเจ้าหน้าที่ ณกองวิจัยและพัฒนาประมงทะเล กรมประมง๑) รายงานตามแบบการตรวจสอบความปลอดภัยของเรือก่อนปฏิบัติหน้าที่บนเรือประมง๒) รายงานการรับมอบหมายงานภายในยี่สิบสี่ชั่วโมงนับแต่เมื่อผู้สังเกตการณ์ลงเรือประมง๓)รายงานสถานภาพและการปฏิบัติหน้าที่ทุกห้าวัน ตามแบบที่กรมประมงกำหนด(ง)การจัดส่งรายงานตาม (ค) ให้จัดส่งโดยใช้วิธีการทางโทรสาร โทรคมนาคมวิทยุสื่อสารเครื่องมือสื่อสารบนเรือ หรือช่องทางอื่น ตามความเหมาะสม(จ)ให้ผู้สังเกตการณ์นำแบบการเก็บรวบรวมข้อมูลมาสอบทานเบื้องต้นกับพนักงานเจ้าหน้าที่กองวิจัยและพัฒนาประมงทะเลกรมประมง ภายในห้าวันนับแต่เมื่อเรือประมงเทียบท่าหรือผู้สังเกตการณ์ขึ้นฝั่งและนำแบบที่ผ่านการสอบทานไปจัดทำรายงานและส่งมาพร้อมกับรายงานตาม (ข)(๓)หลักเกณฑ์ในการสังเกตการณ์การทำการประมง(ก)เก็บรวบรวมข้อมูลและบันทึกข้อมูลเกี่ยวกับปฏิบัติการประมงและเทคโนโลยีด้านเครื่องมือทำการประมงตามแบบที่กรมประมงกำหนด(ข)เก็บรวบรวมข้อมูลเกี่ยวกับการทำการประมง และผลจับสัตว์น้ำตามแบบที่กรมประมงกำหนด(ค)ติดตามและทำบันทึกการปฏิบัติตามกฎหมายตามแบบที่กรมประมงกำหนด(๔)หลักเกณฑ์ในการสังเกตการณ์การขนถ่ายสัตว์น้ำ(ก)การสังเกตการณ์เรือประมงที่ทำการขนถ่ายสัตว์น้ำให้เป็นไปตามแบบที่กรมประมงกำหนด(ข)การสังเกตการณ์เรือขนถ่ายสัตว์น้ำให้บันทึกตามแบบที่กรมประมงกำหนด(ค)ลงนามร่วมในใบรายงานการขนถ่ายสัตว์น้ำข้อ๒ค่าใช้จ่ายในการจัดให้มีผู้สังเกตการณ์ประจำอยู่ในเรือประมงวิธีการจ่ายเงิน และการชำระเงินล่วงหน้าให้เป็นไปตามสัญญาจัดให้มีผู้สังเกตการณ์ตามแบบที่กรมประมงกำหนดข้อ๓ ให้กองวิจัยและพัฒนาประมงทะเลกรมประมง มีหน้าที่ในการกำกับดูแลมาตรฐานการปฏิบัติหน้าที่ ประสาน จัดให้มีและจัดทำสัญญาจัดให้มีผู้สังเกตการณ์ข้อ๔[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๙ธันวาคม พ.ศ. ๒๕๕๘วิมล จันทรโรทัยอธิบดีกรมประมง[เอกสารแนบท้าย]๑. Pre-Sea Safety Checklist๒. Observers Deployment Report๓. Observer Five-Day Status Report Format๔. Form Gen-1: Indian Ocean Tuna Commission Vessel and Trip Information๕. Form LL-2: Pelagic Longline Gear and Operation Information๖. Form LL-4: Fishing Event Longline๗. Form Gen-5: Fishing/Supply Vessel Sightings๘. Form Gen-6: Transhipment๙. OBSERVERTRIPREPORT๑๐. แบบฟอร์ม 1-แผนการขนถ่ายสัตว์น้ำ๑๑. แบบฟอร์ม 2-คำขอผู้สังเกตการณ์ประมง๑๒. สมุดปูมผู้สังเกตการณ์ประมง๑๓. แบบฟอร์ม T2: แบบฟอร์มการปฏิบัติการ๑๔. แบบฟอร์ม T3: รายการตรวจสอบก่อนการปฏิบัติการในทะเล๑๕. แบบฟอร์ม T4: แบบฟอร์มรายละเอียดการขนถ่าย๑๖. T4 (iv) แบบฟอร์มการบันทึกการขนถ่าย๑๗. Pre-Sea Safety Inspection Checklist๑๘. แบบฟอร์ม A: ข้อมูลเรือประมงและผู้สังเกตการณ์๑๙. แบบฟอร์ม B คือ ข้อมูลเครื่องมือทำประมง๒๐. แบบฟอร์ม D: ข้อมูลการขนถ่ายสัตว์น้ำ๒๑. Sampling Form (length frequency)๒๒. Sampling Form (Biological Data)๒๓. Sampling Form (Biological Data)๒๔. สัญญาจัดให้มีผู้สังเกตการณ์(ดูข้อมูลจากภาพกฎหมาย)กัญฑรัตน์/ปริยานุช/จัดทำ๑๓ มกราคม ๒๕๕๙นุสรา/ตรวจ๒๗ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๖ ง/หน้า ๑๐/๑๑ มกราคม ๒๕๕๙